Source: http://docplayer.fi/989970-Toimeentulotuen-hakijan-kaytettavissa-olevat-tulot.html
Timestamp: 2018-05-20 22:08:34+00:00
Document Index: 20990425

Matched Legal Cases: ['kko ', 'kko ', 'kko ', 'KKO ', 'KKO ', 'KKO ', 'KKO ', 'KKO ', 'kko ']

TOIMEENTULOTUEN HAKIJAN KÄYTETTÄVISSÄ OLEVAT TULOT - PDF
TOIMEENTULOTUEN HAKIJAN KÄYTETTÄVISSÄ OLEVAT TULOT
Download "TOIMEENTULOTUEN HAKIJAN KÄYTETTÄVISSÄ OLEVAT TULOT"
1 TOIMEENTULOTUEN HAKIJAN KÄYTETTÄVISSÄ OLEVAT TULOT Itä-Suomen yliopisto Oikeustieteiden laitos Pro gradu -tutkielma Juho Kervinen, Ohjaaja: Tarmo Miettinen
2 II Tiivistelmä ITÄ-SUOMEN YLIOPISTO Tiedekunta Yhteiskuntatieteiden ja kauppatieteiden tiedekunta Tekijä Juho Kervinen Yksikkö Oikeustieteiden laitos Työn nimi Toimeentulotuen hakijan käytettävissä olevat tulot Pääaine Hallinto-oikeus Työn laji Pro gradu -tutkielma Aika Sivuja XI + 61 Tiivistelmä Suomen perustuslain (731/1999) 19.1 :n mukaan jokaisella, joka ei kykene hankkimaan ihmisarvoisen elämän edellyttämää turvaa, on oikeus välttämättömään toimeentuloon. Tavallisen lain tasolla oikeuden turvaa laki toimeentulotuesta (1412/1997), jonka 2 :n perusteella myönnetään toimeentulotukea sellaiselle henkilölle, joka ei kykene hankkimaan elatustaan työllä, yrittäjyydellä, muulla sosiaalietuudella, muun henkilön elatuksen kautta tai millään muullakaan tavalla. Toimeentulotuki on siis viimesijainen tiukasti harkinnanvarainen etuus, jota maksetaan kun henkilöllä ei ole mitään muita käytettävissä olevia tuloja. Tässä oikeusdogmaattisessa tutkimuksessa selvitetään lain, esitöiden, oikeustapausten ja laillisuusvalvojien kannanottojen avulla, milloin henkilöllä on käytettävissä olevia tuloja. Osa tuloista jätetään huomioimatta jo toimeentulotukilain 11 :n perusteella, mutta moni asia on jäänyt lopulta myös muiden toimijoiden kuin lainsäätäjän arvioitavaksi. Tutkielma osoittaa, etteivät myöskään 11 :n perusteella huomioimatta jätettävät tulot ole aivan yksiselitteisiä käsitteitä. Tarkastella täytyy myös sitä, kuka on henkilön perheenjäsen toimeentulotukilaissa tarkoitetulla tavalla, ja milloin perheenjäsenen tulot ovat käytettävissä olevia. Esimerkiksi avopuolison tulojen huomioimiseen on kiinnitetty huomiota jo aiemmin oikeuskirjallisuudessa. Myös lasten täysi-ikäistyminen aiheuttaa hankaluuksia elatuksen määrittelyn kannalta. Tutkielmassa analysoidaan myös sitä, mikä vaikutus vuoden 2000 perusoikeusuudistuksella on ollut toimeentulotukilainsäädäntöön ja sen tulkintaan, keskittyen ensisijaisesti käytettävissä olevien tulojen määrittelyyn ja tulojen selvittämisprosessiin esimerkiksi yksityisyyden suojan kannalta. Perusoikeuksiin liittyen käsitellään myös oikeusturvaa ja perusoikeusmyönteistä laintulkintaa. Avainsanat: toimeentulotuki, käytettävissä oleva tulo, perusoikeudet, sosiaalioikeus
3 Sisällysluettelo III LÄHTEET...IV LYHENTEET...XI 1. Johdanto Toimeentulotuki yhteiskunnallisessa viitekehyksessä Juridinen näkökulma Lyhyt historiallinen ja vertaileva katsaus Tutkimusongelman määrittely ja aiheen rajaus Metodi ja aikaisempi tutkimus Perusoikeusnäkökulma Oikeus välttämättömään toimeentuloon Oikeusturva Yksityisyyden ja perhe-elämän suoja Perustuslain etusija ja perusoikeusmyönteinen laintulkinta Perheenjäsenen tulojen vaikutus Perheen määritelmä toimeentulotukilain mukaan Aviopuolisoiden ja alaikäisten lasten elatusvelvollisuus Täysi-ikäinen lapsi Avopuoliso Käytettävissä olevat tulot Yrittäjän tulot Opiskelijan tulot Laina Edellisten kuukausien tulot ja jaksotus Muita oikeuskäytännössä esille nousseita asioita Tulot, joita ei oteta huomioon Vähäisiksi katsottavat ansiotulot ja avustukset Alle 18-vuotiaan lapsen säännölliset tulot Työmatkamenoja ja muita työssäkäynnin aiheuttamia menoja vastaavat tulot Äitiysavustus ja vammaistuki Ylläpitokorvaukset Yhteenveto tuloista, joita ei oteta huomioon Johtopäätökset Millainen on käytettävissä oleva tulo? Perusoikeuksien merkitys Tarvitaanko lisää oikeudellistumista?...60
4 IV LÄHTEET KIRJALLISUUS Aarnio, Aulis: Laintulkinnan teoria. Porvoo Aarnio, Aulis Kangas Urpo: Perhevarallisuusoikeus. Helsinki Aer, Janne: Tuomioistuimen selvittämisvastuu ja suullinen käsittely hallintoprosessissa. Defensor Legis 5/2009, s Aerschot, Paul van: Köyhät ja laki: toimeentulotukilainsäädännön kehitys oikeudellistu misprosessien valossa. Helsinki Arajärvi, Pentti: Toimeentuloturvan oikeellisuus. Sosiaali- ja terveysturvan tutkimuksia 68. Helsinki Faurie, Maija Kalliomaa-Puha, Laura: Jääkaappi, osoite vai sukuside perhe sosiaali lainsäädännössä. Lakimies 2010/7 8 s Gottberg, Eva: - Perhe, elatus ja sosiaaliturva. Turku Perhesuhteet ja lainsäädäntö. Turku Heikkilä, Matti Lahti, Tuukka: Työttömyysturvan karensseista ja karenssin saaneista. So siaali- ja terveysministeriön selvityksiä 2000:7. Helsinki Hiilamo, Heikki Karjalainen, Jouko Kautto, Mikko Parpo, Antti: Tavoitteena kannus tavampi toimeentulotuki. Tutkimus toimeentulotuen lakimuutoksista. Helsinki (Hiilamo ym. 2004) Huhtanen, Raija: - Toimeentulotuen myöntäminen: julkisoikeudellinen tutkimus hallinto- ja hallinto lainkäyttöviranomaisten soveltamiskäytännöstä. Tampere Toimeentuloturvan muutoksenhakulautakunnat ja oikeusturva. Lakimies 7-8/2000, s Hämäläinen, Hans-Mikael: Yhdessä asumisen loukku tutkielma toimeentulotuen kotita louskohtaisesta tarveharkinnasta. Pro gradu -tutkielma. Helsingin yliopisto 2007.
5 V Ilveskivi, Paula: Perusoikeudet sosiaaliturvalainsäädännön toimeenpanossa: tutkimus ensi asteen päätöksenteon rakenteesta ja sosiaalisten perusoikeuksien oikeusvaikutuk sista. Helsinki Julkunen, Raija: Suunnanmuutos: 1990-luvun sosiaalipoliittinen reformi Suomessa. Tam pere Jyränki, Antero: - Uusi perustuslakimme. Turku Valta ja vapaus. 3. uudistettu ja laajennettu painos. Helsinki Kotkas, Toomas: Sosiaalioikeudellisesta kohtuusperiaatteesta tarvitaanko sellaista? Laki mies 2009/5, s Kuivalainen, Susan: A comparative study on last resort social assistance schemes in six Eu ropean countries. Helsinki Laakso, Seppo: Oikeudellisesta sääntelystä ja päätöksenteosta : erityisesti julkisoikeuden alalla Helsinki Latvala, Minna: Puolison armoilla: työttömyysturvan tarveharkinta. Sosiaali- ja terveystur van tutkimuksia 97. Vammala Lavapuro, Juha: Perustuslain 106 :n ilmeisyysvaatimuksen vaatimuksista oikeuskäytän nössä. Lakimies 2008/4, s Levi, Edward H.: An introduction to legal reasoning. The university of Chicago press, Chi cago & London Linnakangas, Aila: Sosiaalisten oikeuksien valvonta esimerkkinä toimeentulotuki. Teok sessa Oikeusasiamies 90, Helsinki 2010, s Litmala, Marjukka: Perheet, parisuhteet, lapset. Kehityssuuntia ja käsityksiä perhe-elämän oikeusoloista. Helsinki Mahkonen, Sami: Oikeus yksityisyyteen. Helsinki Mäenpää, Olli: Hallintolaki ja hyvän hallinnon takeet. Helsinki Mäntysaari, Mikko Rajavaara, Marketta: Sosiaalityön ammattilaisten näkökulmia toi meentulotuen väärinkäyttöön. Teoksessa Hellsten, Katri Uusitalo, Hannu (toim.):
6 VI Näkökulmia sosiaaaliturvan väärinkäyttöön. Helsinki Määttä, Tapio: Havaintoja KHO:n sosiaali- ja terveydenhuoltoasioita koskevien vuosikirja päätösten perusteluista. (s ). Teoksessa Tarmo Miettinen Matti Muukko nen (toim. ): Juhlakirja Pentti Arajärvi / Joensuun yliopisto Oikeusturvan todellisuus. Pyramiditutkimus hallintolainkäytön vaikuttavuudesta. KHO:n tutkimusjulkaisuja 1/2009. Ojanen, Tuomas Scheinin, Martin: Kansainväliset ihmisoikeussopimukset ja suomen pe rusoikeusjärjestelmä. (s ). Teoksessa Hallberg, Pekka Karapuu, Heikki Ojanen, Tuomas - Scheinin, Martin Tuori, Kaarlo Viljanen, Veli-Pekka: Perusoikeudet. Oikeuden perusteokset. 2. uudistettu painos. Helsinki Opas toimeentulotukilain soveltajille. Sosiaali- ja terveysministeriön julkaisuja 2007:11. Helsinki Posio, Sirpa: Yksityisyyden suoja sosiaalihuollossa. Vammala Räty, Tapio: - Toimeentulotukea määrättäessä huomioidaan vain hakijan käytettävissä olevat tu lot. Sosiaaliturva 14/2007 s Miten luontaisedut vaikuttavat toimeentulotukeen? Sosiaalitieto 10/2010 s (Räty 2010a) - Aiemmin maksettujen tulojen huomioiminen toimeentulotuessa. Sosiaalitieto 12/2010, s ( Räty 2010b) Scheinin, Martin: Ihmisoikeudet Suomen oikeudessa. Helsinki Selvitys hallinto-oikeuksien toimeentulotukea koskevista päätöksistä vuosilta Sosiaali- ja terveysministeriön raportteja ja muistioita 2011:15. Sepponen, Juha: Perhe-elämän suojan ulottuvuudet ulkomaalaista karkotettaessa. Edilex asiantuntijakirjoitukset , pro gradu. Siltala, Raimo: Johdatus oikeusteoriaan. Helsinki Titmuss, Richard M. Universal and selective social services. Teoksessa Abel-Smith, Brian Tittmus, Kay (toim.) The philosophy of welfare. Selected writings of Richard M.
7 VII Tittmus. London, Allen & Unwin 1987, s Toimeentulotuki Suomen virallinen tilasto. THL. Helsinki Tolonen, Hannu: Oikeuslähdeoppi. Helsinki Tuori, Kaarlo: - Sosiaalioikeus itsenäinen oikeudenala? Lakimies 2/1997 s Sosiaaliset oikeudet. (s ). Teoksessa Hallberg, Pekka Karapuu, Heikki Ojanen, Tuomas - Scheinin, Martin Tuori, Kaarlo Viljanen, Veli-Pekka: Perusoikeudet. Oikeuden perusteokset. 2. uudistettu painos. Helsinki Tuori, Kaarlo Kotkas, Toomas: Sosiaalioikeus. 4. uudistettu painos. Helsinki Tällä lailla sosiaaliturvaa. Stakes. Helsinki Viljanen, Veli-Pekka: Yksityiselämän suoja. Teoksessa Hallberg, Pekka Karapuu, Heikki Ojanen, Tuomas Scheinin, Martin Tuori, Kaarlo Viljanen, Veli-Pekka:. Perusoikeudet. Oikeuden perusteokset. 2. uudistettu painos. Helsinki INTERNETLÄHTEET Koskinen, Seppo Partanen, Mirja: Jatkotutkintoa suorittavan työttömyysturva työtä vai opiskelua? Edilex asiantuntijakirjoitukset , artikkeli. Rovaniemen kaupungin toimeentulotukiohje 2011, id=4df67fc8-0a0a-439a c210102be5b Polvijärven toimeentulotukiohjeet , VIRALLISLÄHTEET HE 217/1995 vp, Hallituksen esitys Eduskunnalle laiksi hallintolainkäytöstä ja siihen liitty väksi lainsäädännöksi. HE 217/1997 vp. Hallituksen esitys Eduskunnalle laiksi toimeentulotuesta sekä laiksi so siaalihuoltolain ja -asetuksen eräiden säännösten kumoamisesta. HE 1/1998 vp. Hallituksen esitys Eduskunnalle uudeksi Suomen Hallitusmuodoksi HE 137/1999 vp. Hallituksen esitys Eduskunnalle laeiksi sosiaalihuollon asiakkaan ase
8 VIII masta ja oikeuksista sekä sosiaalihuoltolain muuttamisesta ja eräiksi niihin liittyviksi laeiksi HE 200/2000 vp, Hallituksen esitys Eduskunnalle laiksi virallistetusta parisuhteesta. HE 225/2002 vp, Hallituksen esitys Eduskunnalle laiksi julkisesta työvoimapalvelusta ja eräiksi siihen liittyviksi laeiksi HE 49/2008 vp, Hallituksen esitys Eduskunnalle elatustukilaiksi ja eräiksi siihen liittyviksi laeiksi. HE 138/2010 vp, Hallituksen esitys Eduskunnalle laiksi toimeentulotuesta annetun lain 10 :n muuttamisesta ja 11 :n väliaikaisesta muuttamisesta. K 7/2007 vp. Eduskunnan oikeusasiamiehen vuosikertomus 2006 K 5/2008 vp. Eduskunnan oikeusasiamiehen vuosikertomus 2007 KK 654/1998 vp. Kirjallinen kysymys avioliiton omaisissa olosuhteissa eläville myönnet tävien sosiaalietuuksien määräytymisperusteista KK 1331/2010 vp. Kirjallinen kysymys lapsilisän huomioimisesta toimeentulotukipäätöksessä. LaVM 15/2001 vp. Lakivaliokunnan mietintö: Hallituksen esitys laiksi virallistetusta pari suhteesta. PeVM 25/1994 vp. Perustuslakivaliokunnan mietintö n:o 25 hallituksen esityksestä perus tuslakien perusoikeussäännösten muuttamisesta PeVL 31/1997 vp. Perustuslakivaliokunnan lausunto koskien hallituksen esitystä eduskun nalle laiksi toimeentulotuesta sekä laiksi sosiaalihuoltolain ja -asetuksen eräiden säännösten kumoamisesta PeVL 7/2000 vp. Perustuslakivaliokunnan lausunto Hallituksen esityksestä laeiksi sosiaali huollon asiakkaan asemasta ja oikeuksista sekä sosiaalihuoltolain muuttamisesta ja eräiksi niihin liittyviksi laeiksi PeVL 34/2010 vp. Hallituksen esitys laiksi toimeentulotuesta annetun lain 10 :n muutta misesta ja 11 :n väliaikaisesta muuttamisesta
9 IX OIKEUSTAPAUKSET KHO /4117 KHO 2000:58 KHO 2001:20 KHO 2001:1344 KHO /1742 KHO 2001:2758 KHO 2001:3187 KHO /2013 KHO 2005:20 KHO 2005:28 KHO 2006:71 KHO 2006:88 KHO 2006:135 KHO 2007:12 KHO 2007:44 KHO 2007:69 KHO 2007:293 KHO 2008:25 KHO 2009:79 KHO 2009:80 KHO 2011:6 KHO 2011:94 KKO 1996:5 KKO 1997:173
10 X KKO 2010:3 KKO 2012:11 Kuopion LO /II Pohjois-Karjalan LO T 586 Pohjois-Karjalan LO T 612 Helsingin hallinto-oikeus /0317/2 Oulun hallinto-oikeus /0257/2 Turun hallinto-oikeus /0451/2 Turun hallinto-oikeus /0017/2 ja 12/0018/2 Turun hallinto-oikeus /0094/2 VakO /6567:2004 LAILLISUUSVALVOJIEN PÄÄTÖKSET Eduskunnan apulaisoikeusmies Dnro 2028/2/94 Eduskunnan oikeusasiamies , Dnro 2263/4/05 Eduskunnan oikeusasiamies , Dnro 97/4/08 Eduskunnan oikeusasiamies , Dnro 1772/4/08. Tietosuojavaltuutetun kannanotto , dnro 982/45/2001 Valtioneuvoston apulaisoikeuskansleri , Dnro 407/1/08 Valtioneuvoston apulaisoikeuskansleri , Dnro OKV/986/1/2007 Valtioneuvoston apulaisoikeuskansleri , Dnro OKV/589/1/2009 Valtioneuvoston oikeuskansleri , Dnro 762/1/99
11 XI LYHENTEET AL avioliittolaki (234/1929) asiakaslaki laki sosiaalihuollon asiakkaan asemasta ja oikeuksista (812/2000) dnro diaarinumero EIS Euroopan ihmisoikeussopimus, SopS 63/1999 ElaL laki lapsen elatuksesta (704/1975) esim. esimerkiksi ESP Euroopan sosiaalinen peruskirja, SopS 78/2002 HE hallituksen esitys HLL hallintolainkäyttölaki (586/1996) HTL henkilötietolaki (523/1999) Kela KHO KK KKO kts. LO PeVL PeVM kansaneläkelaitos korkein hallinto-oikeus kirjallinen kysymys korkein oikeus katso lääninoikeus perustuslakivaliokunnan lausunto perustuslakivaliokunnan mietintö RePL laki rekisteröidystä parisuhteesta (950/2001) s. sivu/sivut SopS Suomen säädöskokoelman sopimussarja TL laki toimeentulotuesta (1412/1997) TSS-sopimus YK:n taloudellisia, sivistyksellisiä ja sosiaalisia oikeuksia koskeva yleissopimus, SopS 6/1976 VakO vp. vakuutusoikeus valtiopäivät
12 1 1. Johdanto 1.1 Toimeentulotuki yhteiskunnallisessa viitekehyksessä Stakesin tutkimuksen mukaan vuonna 2009 toimeentulotukea sai henkilöä, mikä on 7,1 % väestöstä. 1 Toimeentulotuesta annetun lain (TL, 1412/1997) 2 :ssä säädetään, että toimeentulotuki on viimesijainen toimeentulomuoto henkilölle, joka ei voi saada toimeentuloaan ansiotyöllä, yrittäjyydellä, muilla sosiaalietuuksilla, muista tuloista tai varoista tai toisen henkilön elatusvelvollisuuden kautta. Tuki jakaantuu kiinteään TL 7 a :n mukaiseen perusosaan, jolla katetaan ruoka, vaatteet, puhelin ja muut jokapäiväiseen toimeentuloon kuuluvat menot, sekä 7 c :n harkinnanvaraiseen täydentävään tukeen, jolla katetaan esimerkiksi lapsen päivähoidosta tai muusta perheen erityistarpeesta johtuvia menoja. 7 a :ssä luetellut asiat ovat luonnollisesti esimerkin omainen lista siitä, mitä elämän perusmenoihin yleensä kuuluu, ja jokainen tuensaaja saa käyttää rahansa kuten haluaa. Suomen sosiaaliturvajärjestelmä on laaja; erilaisia tukia on olemassa esimerkiksi työttömyyden, sairauden, vanhuuden, opiskelun ja lapsen hoidon aikaisen toimeentulon turvaamiseksi. Toimeentulotuki poikkeaa kaikista muista tuista siinä, että se on vastikkeetonta 2. Vaikkakin tukea voidaan TL 10 :n mukaisesti alentaa, jos henkilö on kieltäytynyt ottamaan vastaan työtä tai osallistumaan työvoimapoliittiseen toimenpiteeseen, voidaan silti sanoa vastikkeettomuuden olevan pääperiaate, ainakin tuen myöntämishetkellä. Tuki voidaan kuitenkin TL 20.1 :n 2 kohdan perusteella periä takaisin, jos hakija on tahallaan laiminlyönyt elatuksestaan huolehtimisen 3. Sosiaalisesti on perusteltua, että sosiaaliturvan ulkopuolelle ei jää kukaan, vaikka kansalaisten parista voi joskus kuulla kritiikkiä täysin vastikkeettoman tuen olemassaoloa kohtaan, sillä se mahdollistaa passivoitumisen ja ajautumisen veronmaksajien elätettäväksi jopa koko elämän ajaksi 4. Kuitenkin toimeentulotuella on roolinsa esimerkiksi muiden sosiaalietuuksien täydentäjänä, eli tilanteissa joissa varsinai- 1 Toimeentulotuki 2009, s Tarkoittaen, että tuen hakijalta ei vaadita toimenpiteitä tai aktiivisutta, kuten opiskelu tai työn hakeminen. 3 Tapauksessa Kuopion LO /II on pohdittu sitä, onko luokalleen jäämisestä ja huonosta opintomenestyksestä johtunut opintotuen menetys sellainen asia, jonka vuoksi tuen voisi periä takaisin sitten kun henkilö on siirtynyt työelämään. Äänin 2-1 päätettiin, että ei ole. Lain esitöistä (HE 217/1997 vp, s. 25) saa sen kuvan, että lainkohdalla on kuitenkin tarkoitettu ennemminkin perusteetonta työstä kieltäytymistä. Joka tapauksessa kohta näyttää oikeuskäytännössä jääneen kuolleeksi kirjaimeksi. 4 Kts. esim. Julkunen 2001, s
13 2 nen vastikkeellinen etuus ei riitä ihmisarvoisen elämän kannalta pakollisten menojen kattamiseen 5. Myös työttömyysturvaan liittyvät karenssit aiheuttavat väliinputoamisaikoja, jolloin muuta etuutta ei ole saatavilla 6. Poliittisessa keskustelussa nouseekin joskus esille se, onko tarkoituksenmukaista että sosiaaliturvajärjestelmä on pirstaleinen ja tukia pitää hakea eri luukuilta. Toimeentulotukea voidaan kritisoida myös toiselta kantilta. Tiukka tarveharkinta aiheuttaa sen, ettei ihmisillä ole motiivia pyrkiä parantamaan taloudellisia olojaan, kun bruttotulojen nousu voi jopa aiheuttaa nettotulojen laskun. Jos esimerkiksi asuntonsa myymällä saaduista rahoista edes osan saisi kuluttaa ilman että ne otetaan laskelmissa huomioon, tai osa-aikatyö ei vähentäisi tukea, ehkä elämänmittaisen kierteen sijaan toimeentulotuki olisi useammalle ihmiselle vain väliaikainen ratkaisu, kuten tuen tarkoitus on alun perin ollut. Kannustinloukkuja voi käsitellä sekä poliittisesti että moraalisesti 7. Poliittisessa keskustelussa onkin noussut viime aikoina usein esille eräänlaisen perustulomallin käyttöönotto, ja onkin mahdollista, että tämän tutkielman merkitys muutaman vuoden kuluttua tulee olemaan vain oikeushistoriallinen. Muut sosiaalietuudet kustantaa valtio, mutta toimeentulotuki on kuntien järjestämä ja rahoittama etuus. Perusosan kattamiseen kunta saa kuitenkin TL 5a :n mukaisesti valtionosuuden 50% osalta. Täydentävän ja ehkäisevän tuen kustantamiseen joudutaan käyttämään yleistä sosiaali- ja terveydenhuollon valtionosuutta. 8 Siten kuntien talouden kannalta on parempi, jos muita sosiaalietuuksia korotetaan ja toimeentulotuen tarve vähenee, ja vastaavasti toisenlainen kehitys huonompi. Myös kunnille Suomen perustuslain (PL, 731/1999) 121 :ssä annettu itsehallinto ja siitä seuraava harkintavalta esimerkiksi TL 7c.n mukaisen täydentävän tuen myöntämisen suhteen ovat yhteiskuntapoliittisesti kiinnostavia kysymyksiä. Kunta voi antaa lain soveltamisohjeita, kunhan nämä eivät ole ristiriidassa lain kanssa eivätkä rajoita liikaa yksittäisen viranhaltijan harkintavaltaa 9. Tämä voi 5 Latvala 2008 s. 82. Vuonna 2000 työmarkkinatuen saajista 34 % sai myös toimeentulotukea. 6 Heikkilä Lahti 2000, s. 32. Vuonna % karenssin saaneista päätyi toimeentulotuelle. Karenssi tarkoittaa työttömyysturvaetuuden väliaikaista katkaisemista, joka johtuu yleensä työstä tai koulutuksesta kieltäytymisestä. 7 Poliittisesti Latvala 2008 s , moraalisesti Titmuss 1987, s Opas toimeentulotukilain soveltajille 2007, s Opas toimeentulotukilain soveltajille 2007, s. 106.
14 3 aiheuttaa alueellisia eroja sen suhteen, mihin tarkoituksiin toimeentulotukea myönnetään, ja johtaa näin kansalaisten epätasa-arvoiseen kohteluun. Tämän on todennut myös eduskunnan apulaisoikeusasiamies vuonna Oikeusasiamiehelle osoitetuista kanteluista moni koskee liian pitkää toimeentulotukihakemuksen käsittelyaikaa 11, jolloin voi herätä keskustelua siitä, onko pelkkä huomautus tarpeeksi riittävä toimenpide viranomaisen passiivisuuden estämiseksi. 1.2 Juridinen näkökulma Ollessaan viimesijainen turva ja vähimmäistoimeentulon takaaja, toimeentulotuella on tavallisen lainsäädännön lisäksi vahva yhteys myös perustuslain 19.1 :ään, Euroopan neuvoston säädöksiin (Euroopan ihmisoikeussopimus, EIS, SopS 63/1999 sekä Euroopan sosiaalinen peruskirja, ESP, SopS 78/2002) ja kansainvälisiin sopimuksiin (YK:n taloudellisia, sivistyksellisiä ja sosiaalisia oikeuksia koskeva yleissopimus, TSS-sopimus, SopS 6/1976). Tutkielman luku 2 käsittelee näitä ulottuvuuksia tarkemmin. Tavallisen lainsäädännön osalta sosiaalioikeudellisen normiston lisäksi perheoikeus, etenkin parisuhteen ja lapsen elatuksen osalta on isossa roolissa. Varsinainen tutkimuskysymys liittyy yhden toimeentulotukilain termin määrittelyyn, jolloin oikeuskäytäntö ja laillisuusvalvojien kannanotot nousevat merkittäviksi oikeuslähteiksi. 'Käytettävissä oleva tulo' on helpompi termi kuin klassinen amerikkalainen 'itsessään vaarallinen esine' 12, joten oikeustapauksista lienee mahdollista löytää yleistettäviä periaatteita. Ennakkoratkaisu koostuu varsinaisesta prejudikaattinormista, ratio decidendistä, sekä ei-velvoittavasta perustelukontekstista, obiter dictasta 13. Oikeustieteen tehtävä on analysoida ratkaisu ja katsoa, löytyykö siitä ratio decidendiä. Suomen oikeusjärjestelmässä korkeimman oikeuden ratkaisut eivät ole vahvasti velvoittavia oikeuslähteitä, mutta alemman oikeusasteen täytyy perustella ratkaisunsa, mikäli se poikkeaa annetusta tulkintamallista. Alempienkin oikeusasteiden ratkaisuilla on tietty tulkintavaikutus, ja niiden oletetaan ole- 10 Dnro 2028/2/ Kts. esim. K 5/2008 vp, s Levi 1948 s. 9 ss. Kyse oli siitä, minkä esineiden vaarallisuus johtui niistä itsestään, eli milloin valmistaja voitiin asettaa vastuuseen esineen aiheuttamasta vahingosta. 13 Siltala 2001, s
15 4 van jotakuinkin yhtenäisiä. 14 Toimeentulotuen suhteen näin ei vielä 90-luvun puolivälissä ollut, vaan etenkin yrittäjien ja opiskelijoiden kohtelu oli hyvin erilaista kunnasta riippuen, ja tämä oli osasyynä valituslupamenettelyn luomiseksi korkeimpaan hallinto-oikeuteen 15. Hallintokäytännön sen sijaan ei pitäisi olla oikeuslähde, mutta vielä 90-luvulla kunnan virkamiehet käyttivät sitä usein perusteena toimeentulotukipäätökselle, ja lääninoikeudetkin hiljaisesti hyväksyivät tällaisen käytännön 16. Toisaalta, jos lainsäädäntö on ollut tuolloin erittäin väljää, prejudikaatteja ei ole ollut, eikä lain esitöistäkään löydy vastausta, mihin muuhunkaan viranomaiset olisivat tuolloin voineet päätöksensä perustaa? Tarkasteltaessa toimeentulotukeen liittyviä ongelmia, esille nousee kysymys oikeusjärjestyksen koherenssista, tai tarkemmin sanottuna sen puutteesta. Yksityis- ja julkisoikeudessa perhekäsitteeseen suhtaudutaan eri tavoin, mutta onko tämä edes ongelma? On naiivia olettaa koko oikeusjärjestyksen olevan ristiriidaton kokonaisuus, ja vaikka tätä olettamaa lievennettäisiin koskemaan vain yhtä osa-aluetta, kuten perheoikeus, tai jopa yksittäistä osaalueen lakia, ristiriitoja voi löytyä. Aarnio ja Kangas toteavatkin, että vahvennettu koherenssiolettama, eli se että yksi lakipykälä on ristiriidaton itsensä kanssa, on ainut realistinen tavoite. Oikeustieteen tehtäväksi jää sitten sekavan oikeusjärjestyksen systematisoiminen ja tulkinta. 17 Myös toisenlaisia käsityksiä voi olla, sillä lakien linjakkuuden puute voidaan nähdä ongelmana. 18 Edelliseen kappaleeseen liittyy myös normihierarkia ja perustuslain 106. Sen mukaan tuomioistuimen on annettava etusija perustuslain säännökselle, jos lain soveltaminen olisi ilmeisessä ristiriidassa sen kanssa. Perustuslakivaliokunnan tehtävä on tarkistaa perusoikeudelliset ongelmat jo lain säätämisvaiheessa, ja sen rooli on ensisijainen suhteessa tuomioistuimeen, joka tarkastelee yksittäistä oikeustapausta eikä lakia ylipäänsä 19. Valiokunta ei kuitenkaan aina voi ottaa kaikkia seikkoja huomioon, ja varsinkin ennen perusoikeusuudistusta säädettyjen lakien osalta PL 106 voi tulla ajankohtaiseksi 20. Esimerkiksi perhe- 14 Tolonen 2003, s Linnakangas 2010, s Huhtanen 1994, s Aarnio Kangas 2010, s Näin Faurie Kalliomaa-Puha 2010, s Lakien linjakkuuden lisäksi he nostavat esille ihmisten oikeustajun koettelun ja perheiden eriarvoiseen asemaan joutumisen. 19 Lavapuro 2008 s sekä HE 1/1998 vp, s HE 1/1998 vp, s. 146.
16 5 asioiden suhteen yksityis- ja julkisoikeuden lait yksinään tarkasteltuna eivät aiheuta ongelmaa, vaan vasta yhdessä. Toimeentulotukiasioissa PL 106 :ää ei kuitenkaan ole sovellettu, ja sen käyttäminen muutenkin on ollut harvinaista. Perusoikeusmyönteinen laintulkinta on ensisijainen keino ongelmien ohittamiseen. 1.3 Lyhyt historiallinen ja vertaileva katsaus Vaikka laki toimeentulotuesta säädettiin vasta vuonna 1997, itse toimeentulotukijärjestelmä oli olemassa jo sitä ennen. Sitä koskeva säätely oli sosiaalihuoltolaissa (710/1982), ja pääpiirteet olivat samat jo silloin. 21 Ennen perusoikeusuudistusta ja toimeentulotukilain säätämistä kuitenkin oli puutteita oikeusturvassa. Esimerkiksi toimeentulotukipäätösten perustelu jäi melko vajaaksi tai puuttui jopa kokonaan. 22 Näin siitä huolimatta, että jo nykyistä hallintolakia (434/2003) edeltänyt hallintomenettelylakikin (598/1982) edellytti päätöksen perustelua. Suomen sosiaaliturvajärjestelmä oli laaja jo ennen uuden perustuslain säätämistä, mutta se syntyi kuitenkin myöhemmin kuin muualla Euroopassa. Väestörakenteesta ja myöhäisestä teollistumisesta johtuen 1960-luvulle saakka tukijärjestelmät olivat tiukan tarveharkintaisia ja nöyryyttäviä. Käytössä oli esimerkiksi pakkotyö, takaisinmaksun vaatiminen huollettavan lähiomaiselta, vaivaishoitohallituksen holhoukseen joutuminen ja poliittisten oikeuksien menettäminen. 23 Vuoden 1922 köyhäinhoitolaki (145/1922) ei vielä paljoa muuttanut vuoden 1879 vaivaishoitoasetusta, avunsaajien joukko vain hieman laajeni luvulle tultaessa sosiaaliturva kuitenkin alettiin nähdä talouskasvua jouduttavana välineenä rasitteen sijaan, ja siitä alkoi nopea kehitys kohti pohjoismaista hyvinvointivaltiota, jossa universaalien tasaetuuksien lisäksi on ansiosidonnaista sosiaaliturvaa pitämään veroja maksava keskiluokkakin tyytyväisenä. 25 Vuoden 1957 huoltoapulaki (116/1956) muutti tilannetta siten, että osittain luovuttiin ajatuksesta, että tuki on lainaa joka pitää maksaa takaisin, ja 21 HE 217/1997 vp, s Huhtanen 1994, s Tuori Kotkas 2008, s Tuori Kotkas 2008, s Tuori - Kotkas 2008, s. 90 ja 71.
17 6 raha- tai luontaisavustus kotiin korvasi laitoshoidon. 26 Nykyisessä pohjoismaisessa hyvinvointivaltiomallissa toimeentulotuki tiukkoine tarveharkintoineen ja takaisin perintöineen laiminlyöntitapauksissa siis muodostaa poikkeuksen muiden sosiaalietuuksien joukossa, ja muistuttaa enemmän ajoista jolloin yhteiskunnan tuki oli vain marginaalista. Sosiaaliturvan kehitys noudatti samaa kaavaa mutta hieman eri aikataulua muuallakin Euroopassa luvun puoliväliin saakka köyhien avustus oli kirkon ja lähiomaisten antamaa tukea, joka koettiin ennemminkin kristilliseksi velvollisuudeksi kuin juridiseksi luvun alussa alettiin säätää ensimmäisiä köyhäinhoitolakeja, jotka olivat muualla yhtä nöyryyttäviä kuin Suomessakin, mikä ajoi ihmiset ennemmin hakemaan apua läheisiltään kuin kunnalta. Apu oli tuolloin luontaista rahan sijaan, ja ihmisiä jaettiin apua ansaitseviin ja laiskoihin. Vuosisadan puolivälin jälkeen alkoi humaanimpi aika, ja lopulta päädyttiin modernin sosiaalioikeuden aikakauteen, Suomessa ja Ruotsissa vasta vuosikymmeniä muuta Eurooppaa myöhemmin. Jo ennen modernia vaihetta muut maat olivat pohjoismaita edellä esimerkiksi siinä, että ne luopuivat työlaitoksista paljon aikaisemmin. 27 Nykyhetkeä tarkasteltaessa maksetut toimeentulotukea vastaavat vähimmäisetuudet eri maissa ovat suunnilleen samaa euron luokkaa. Eroa syntyy lähinnä siinä, että Englannissa, Irlannissa, Ruotsissa ja Hollannissa vanhuksia tuetaan huomattavasti nuoria enemmän. 28 Mainitut luvut osoittavat sen, että EU-oikeus ei määrää pakottavasti sosiaaliturvasta, ja mailla on harkintavaltaa sen suhteen, kuinka ne asiansa järjestävät. Kun mainittu tilasto käsittelee vain viimesijaista sosiaaliturvaa, siitä ei kuitenkaan voida päätellä, kuinka paljon vanhukset tosiasiallisesti saavat etuuksia. Esimerkiksi kansaneläkejärjestelmän puutteellisuus voi aiheuttaa sen, että viimesijaista etuutta joudutaan maksamaan muualla Euroopassa Suomea enemmän. 1.4 Tutkimusongelman määrittely ja aiheen rajaus TL 11 :n mukaan Tuloina otetaan huomioon henkilön ja perheenjäsenten käytettävissä 26 Huhtanen 1994, s Kuivalainen 2004, s Kuivalainen 2004, s. 157.
18 7 olevat tulot. Tuloina ei kuitenkaan oteta huomioon:1) vähäisiksi katsottavia ansiotuloja ja avustuksia; 2) alle 18-vuotiaan lapsen säännöllisiä tuloja siltä osin kuin ne ylittävät hänen osaltaan 7 ja 7 c :n nojalla huomioon otettavat menot; 3) tuloja siltä osin kuin ne vastaavat työmatkamenoja ja muita työssäkäynnistä aiheutuvia menoja; 4) äitiysavustuslain mukaista äitiysavustusta eikä vammaisetuuksista annetun lain mukaista etuutta; 5) työttömyysturvalaissa tai julkisesta työvoimapalvelusta annetussa laissa tarkoitettua ylläpitokorvausta sekä Kansaneläkelaitoksen kuntoutusetuuksista ja kuntoutusrahaetuuksista annetun lain mukaista ylläpitokorvausta; eikä 6) edellä 8 :ssä tarkoitettuja korvauksia ja tuloja. Tuloina ei 2 momentissa säädetyn lisäksi oteta huomioon vähintään 20:tä prosenttia ansiotuloista, kuitenkin enintään 150:tä euroa kuukaudessa. Tutkimusongelmani on: miten määritellään toimeentulotuen hakijan käytettävissä olevat tulot? Tarkoitus on selvittää, miten termiä on oikeuskäytännössä sovellettu siltä osin, kun laki ei anna suoraa vastausta. Perehdyn myös syvällisemmin tuloihin, joita ei oteta huomioon mainitun TL 11 :n perusteella. Asiaan liittyy myös kysymys siitä, miten käytettävissä olevia tuloja voidaan ylipäänsä selvittää. Juridiset monimutkaisuudet liittyvät esimerkiksi yhä vanhempansa luona asuvan täysi-ikäisen lapsen elatukseen, avopuolisoiden asemaan, yrittäjyyteen ja lainaan tulona. Asiaa on perusteltua tutkia, sillä lainsäädäntö voi mahdollistaa tilanteen jossa viranomaisen määrittämien teoreettisten tulojen olemassaolo voi tosiasiallisesti estää PL 19.1 :n toteutumisen. Oikeustapaukset ja esimerkiksi oikeusasiamiehen lausunnot antavat omalta osaltaan vastauksia siihen, kuinka lakia tulisi soveltaa tilanteessa, jota ei ole yksiselitteisesti säädelty. Riippuu kuitenkin kunkin tapauksen luonteesta, voidaanko siitä päätellä joitain yleistettävissä olevia tulkintasääntöjä. Sosiaalihuoltolain 49.2 :n mahdollisuus valittaa toimeentulotuen myöntämistä koskevista asioissa korkeimpaan hallinto-oikeuteen on ollut voimassa vasta kymmenisen vuotta, joten tätä edeltävältä ajalta olevat oikeustapaukset ovat alempien oikeusasteiden. Korkeimpien oikeusasteidenkin osalta pitää tarkastella pelkän ratkaisun sijaan koko prosessia; jos korkein hallinto-oikeus on yksimielisesti vahvistanut saman kannan kuin lautakunta ja hallinto-oikeus, on tällöin päätöksellä vahvempi prejudikaattiarvo kuin tilanteessa jossa on päädytty äänestykseen ja alemmat käsittelyasteet ovat olleet täysin erimielisiä.
19 8 Pois olen jättänyt TL 12 :n tarkastelun ja käytettävissä olevien varojen problematiikan. 29 Vaikka varat liittyvät kiinteästi samaan aihepiiriin, tutkimuksesta tulee yhtenäisempi, kun keskittyy yhteen teemaan. Varoihin ja säästöihin liittyy enemmänkin yhteiskuntapoliittisia ja moraalisia kysymyksiä, kuten: Onko oikein että säästäväistä henkilöä rangaistaan 30? Onko asuntojen yksiselitteinen asettaminen erityisasemaan suhteessa muuhun omaisuuteen aina perusteltua ja tarkoituksenmukaista? Toki on hyvä muistaa tulojen ja varojen yhteys, eli jos tuloa ei käytä, vaan säästää sen, siitä tulee omaisuutta. Lisäksi osa tämän tutkielman aineistosta on sovellettavissa myös varoihin, esimerkiksi luvun 3 perheproblematiikka. Tämän johdantoluvun jälkeen tutkielma alkaa perusoikeuksien käsittelemisestä. Toimeentulotukijärjestelmän kannalta olennainen on PL 19.1 :n takaama oikeus minimitoimeentuloon, mutta varsinaisen tutkimusongelman kannalta käytettävissä olevien tulojen selvittämiseen liittyy enemmän yksityisyydensuoja. Laajan perusoikeuksien esittelyn sijaan pääpaino on niiden kytkemisellä tutkimusongelmaan konkreettisten esimerkkien kautta. Kolmannessa luvussa pyritään määrittämään se, mikä on perhe, koska toimeentulotukilaskelma tehdään koko perheelle, ja on tärkeää määrittää, kenen tulot ovat käytettävissä. Neljännessä luvussa avataan TL 2 :ää tuen tarpeen ja käytettävissä olevien tulojen kannalta. Viidennessä luvussa keskitytään TL 11 :ään, jossa on listattu käytettävissä olevia tuloja, joita ei kuitenkaan oteta huomioon. Kuudes luku on yhteenvetoa ja johtopäätelmiä, joiden lisäksi esitetään muutama oikeuspoliittinen kannanotto siitä, kuinka lakia kenties voisi muuttaa. 1.5 Metodi ja aikaisempi tutkimus Tutkielman metodi on oikeusdogmaattinen. Lähteenä käytän siis lakia, lainvalmisteluaineistoa, oikeuskirjallisuutta ja oikeustapauksia. Muutamassa kohdassa viitataan kuitenkin käytännön viranomaistoiminnasta tehtyyn empiiriseen tutkimukseen. Viranomaisten vel- 29 TL 12 :n mukaan varoina otetaan huomioon henkilön ja perheenjäsenten toimeentulotukea myönnettäessä käytettävissä olevat varat. Varoina ei kuitenkaan oteta huomioon: 1) henkilön tai perheen käytössä olevaa vakinaista asuntoa eikä tarpeellista asuinirtaimistoa; 2) tarpeellisia työ- ja opiskeluvälineitä; 3) alle 18-vuotiaan lapsen varoja siltä osin kuin ne ylittävät hänen osaltaan 7 ja 7 c :n nojalla huomioon otettavat menot; eikä 4) muita varoja, joiden katsotaan olevan tarpeen jatkuvan toimeentulon turvaamiseksi. Mielenkiintoisia kysymyksiä ovat esimerkiksi: Onko auto tarpeellinen työväline tai muuten tärkeä toimeentulon turvaamiseksi? Voidaanko lapsen suurta, esimerkiksi perinnöksi saamaa omaisuutta, lakipykälästä huolimatta katsoa koko perheen käytettävissä oleviksi varoiksi? 30 Tittmus 1987 s. 137.
20 9 vollisuus on noudattaa lakia, ja jos viranomaistoiminnassa voi havaita puutteita, voi syytä etsiä myös lain epätarkkuudesta. Oikeuslähteiden käytön osalta tutkielmassa korostuu oikeustapausten ja lainvalvojien kannanottojen merkitys suhteessa lakiin ja sen esitöihin, jotka jättävät monia kysymyksiä avoimeksi. Koska toimeentulotuki koskettaa perusoikeuksia, perustuslakivaliokunnan lausunnoillakin on sijansa lähteenä, vaikkakin varsinainen tutkimusongelma liittyy siihen, kuinka lakia on sovellettu. Varsinaista oikeuskirjallisuutta, joka käsittelisi nimenomaisesti tutkimuskysymystä, on hyvin vähän olemassa. Ministeriöiden tutkimukset ja julkaisut käsittelevät toki aihetta, mutta eivät kuitenkaan analysoi ja systematisoi aineistoa samalla tavalla kuin varsinainen oikeuskirjallisuus. Tuori onkin todennut, että sosiaalioikeus on jäänyt väliinputoajan asemaan sekä oikeustieteellisessä tutkimuksessa että opetuksessa 31. Toimeentulotuki, muut sosiaalietuudet ja köyhyys ylipäänsä vaikuttavat kiinnostavan enemmän yhteiskuntatieteilijöitä. Aiemmasta tutkimuksesta mainittakoon Paul van Aerschotin väitöskirja 'Köyhät ja laki', joka käsittelee vähimmäistoimeentulojärjestelmän kehitystä ja oikeudellistumista 1700-luvulta vuoteen 1996, eli ajalta ennen nykyisen toimeentulotukilain syntyä. Voisi todeta, että oikeudellistumista on tapahtunut paljon myös vuoden 1997 ja toimeentulotukilain säätämisen jälkeen, ja Aerschotin käsittelemät puutteet ovat korjaantuneet sääntelyn lisäämisen myötä 32. Raija Huhtasen 'Toimeentulotuen myöntäminen' 33 on hieman omaa tutkielmaani muistuttava tutkimus viranomaiskäytännöstä. Huhtanen käsittelee pelkkien käytettävissä olevien tulojen sijaan kaikkea silloista toimeentulotuen myöntämiseen liittyvää ratkaisukäytäntöä. Vaikka siihen pätee sama kuin Aerschotinkin teokseen, eli tieto on jo monin paikoin vanhentunutta, on Huhtasen tutkimus erojen ja yhtäläisyyksien havaitsemisen kannalta relevantti vielä nykyäänkin. Myös Pentti Arajärven kaikkia sosiaalietuuksia käsittelevää väitöskirjaa 'Sosiaaliturvan oikeellisuus' 34 on käytetty lähteenä tässä tutkielmassa. Siinä tarkastellaan, kuinka hyvin so- 31 Tuori 1997, s Aerschot 1996, s käsittelee senhetkistä tilannetta, jolloin toimeentulotuesta oli oman lakinsa sijaan säädetty osana sosiaalihuoltolakia, ja monet asiat jäivät lailla säätämisen sijaan valtioneuvoston päätösten tai ministeriöiden ohjeiden varaan. Esimerkiksi tuen suuruudesta määrättiin valtioneuvoston päätöksellä, ja laki oli monessa muussakin asiassa avoin. 33 Huhtanen Arajärvi 2002.
Perus- ja ihmisoikeuksien turvaaminen toimeentulotuen perusosan alentamista koskevassa päätöksenteossa
TAMPEREEN YLIOPISTO Johtamiskorkeakoulu Ainomaria Holopainen Perus- ja ihmisoikeuksien turvaaminen toimeentulotuen perusosan alentamista koskevassa päätöksenteossa Pro gradu -tutkielma Julkisoikeus Tampere
HE 166/1998 vp PERUSTELUT
HE 166/1998 vp Hallituksen esitys Eduskunnalle laiksi sosiaalihuoltolain 49 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi sosiaalihuoltolakia toimeentulotukea koskevan